ANNESS għall- PROPOSTA GĦAL DEĊIŻJONI TAL-KUNSILL dwar il-konklużjoni tal-Ftehimiet fl-għamla ta’ Skambju ta’ Ittri bejn l-Unjoni Ewropea u l-Commonwealth tal-Awstralja, ir-Repubblika Federattiva tal-Brażil, il-Kanada, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina, ir-Repubblika tal-Indja u l-Ġappun, skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) tal-1994, rigward il-modifiki tal-impenji fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea /* COM/2013/0688 final */





MEMORANDUM TA’ SPJEGAZZJONI 1. KUNTEST TAL-PROPOSTA Kull membru tal-Organinzazzjoni Dinjija tal-Kummerċ (WTO) mal-Ftehim Ġenerali dwar il-Kummerċ fis-Servizzi (minn issa l-quddiem imsejjaħ GATS) annessa: lista ta' impenji speċifiċi li tinkludi l-kundizzjonijiet għall-aċċess għas-suq u t-trattament nazzjonali għal kull settur tas-servizzi u, fejn applikabbli, tal-eżenzjonijiet għall-klawsola tan-Nazzjon l-Aktar Favorit. Il-Komunitajiet Ewropej u l-Istati Membri tagħhom dak iż-żmien, fl-aħħar tas-Sessjoni tal-Urugwaj (1994), ippreżentaw skeda unika ta’ impenji u ta’ eżenzjonijiet tal-MFN, li kienu jirriflettu l-obbligi tagħhom fil-konfront ta’ pajjiżi terzi (KE-12). Fl-2003, il-Komunitajiet Ewropej[1] varaw il-konsolidazzjoni tal-iskeda tal-GATS KE-12 u tat-13-il skeda separata tal-GATS tal-Istati Membri tal-KE li ngħaqdu mal-KE fl-1995 u l-2004 (i.e., ir-Repubblika tal-Awstrija, ir-Repubblika ta’ Ċipru, ir-Repubblika Ċeka, ir-Repubblika tal-Estonja, ir-Repubblika tal-Finlandja, l-Ungerija, ir-Repubblika tal-Latvja, ir-Repubblika tal-Litwanja, ir-Repubblika ta’ Malta, ir-Repubblika tal-Polonja, ir-Repubblika Slovakka, ir-Repubblika tas-Slovenja u r-Renju tal-Isvezja). In-negozjati mal-Membri tad-WTO u l-proċess ta’ ċertifikazzjoni tal-iskeda tal-GATS KE-25 il-ġdida ġew konklużi fi tmiem l-2006. Il-konklużjoni ta’ ftehimiet iffirmati mal-Membri tad-WTO differenti affettwati qed issir (qed tistenna r-ratifika f’ħames Stati Membri). Wara l-adeżjoni tar-Repubblika tal-Bulgarija u r-Rumanija mal-UE, l-iskedi tal-GATS tagħhom għandhom jiġu kkonsolidati ma’ dik tal-UE-25 u l-proċess ta’ konsolidazzjoni tal-iskeda ċċertifikata tal-GATS tal-UE-25 u tal-iskedi tar-Repubblika tal-Bulgarija u r-Rumanija ġie varat (UE-27). B’Komunikazzjoni skont l-Artikolu V tal-GATS (iċċirkolata bħala dokument S/SECRET/11 , bid-data tat-30 ta’ Ottubru 2007, u S/SECRET/11/Corr.1, bid-data tas-26 ta’ Novembru 2007), il-Komunitajiet Ewropej u l-Istati Membri tagħhom innotifikaw l-intenzjoni tagħhom li jimmodifikaw l-impenji inklużi fil-lista ta’ impenji mehmuża mal-Komunikazzjoni fid-dawl tal-adeżjoni tar-Repubblika tal-Bulgarija u tar-Rumanija mal-Unjoni Ewropea (“UE 27”). Fil-31 ta’ Jannar 2008, il-Kunsill awtorizza lill-Kummissjoni biex tiftaħ negozjati ma’ ċerti Membri oħrajn tad-WTO skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) 1994, bil-għan li jintlaħaq ftehim dwar kwalunkwe aġġustament kumpensatorju neċessarju li jirriżulta mill-modifika tal-impenji kummerċjali tal-GATS bħala konsegwenza tal-adeżjoni tar-Repubblika tal-Bulgarija u tar-Rumanija mal-Unjoni Ewropea. Wara s-sottomissjoni ta’ dik il-komunikazzjoni, il-Commonwealth tal-Awstralja, ir-Repubblika Federattiva tal-Brażil, il-Kanada, ir-Repubblika Popolari taċ-Ċina, ir-Repubblika tal-Indja, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina, il-Ġappun u l-Istati Uniti tal-Messiku[2] ippreżentaw dikjarazzjonijiet rispettivi ta’ interess. Skont il-paragrafu 4 tal-proċeduri għall-implimentazzjoni tal-Artikolu XXI tal-GATS (S/L/80), il-Membru modifikanti u kull Membru li jikkunsidra lilu nnifsu affettwat jidħol f’negozjati bil-għan li jilħaq ftehim fi żmien tliet xhur wara l-aħħar data li fiha tista' ssir dikjarazzjoni ta’ interess. In-negozjati mal-Commonwealth tal-Awstralja, ir-Repubblika Federattiva tal-Brażil, il-Kanada, ir-Repubblika tal-Indja, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina u l-Ġappun irriżultaw f’abbozz ta’ ftehim fil-forma ta’ Skambju ta’ Ittri li ġie inizjalizzat min-naħa tal-UE fil-XXXX [data li għandha tiġi miżjuda aktar tard] u min-naħa tal-Commonwealth tal-Awstralja, ir-Repubblika Federattiva tal-Brażil, il-Kanada, ir-Repubblika tal-Indja, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina u l-Ġappun fil-XXXX [data li għandha tiġi miżjuda aktar tard]. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT In-negozjati tmexxew mill-Kummissjoni fil-qafas tad-direttivi ta' negozjar maħruġa mill-Kunsill[3]. Il-Kunsill (TPC) u l-Parlament Ewropew (INTA) ġew infurmati bit-test tal-abbozz tal-Ftehimiet qabel ma ġie inizjalizzat. 3. ELEMENTI LEGALI TAL-PROPOSTA Din il-proposta titlob lill-Kunsill jadotta deċiżjoni li tikkonkludi Ftehim fil-forma ta’ Skambju ta’ Ittri mal-Commonwealth tal-Awstralja, ir-Repubblika Federattiva tal-Brażil, il-Kanada, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina, ir-Repubblika tal-Indja u l-Ġappun. B'mod parallel, qiegħda titressaq ukoll proposta separata dwar il-firma ta’ dawn il-Ftehimiet. Ladarba d-Deċiżjoni tal-Kunsill dwar il-konklużjoni ta' dawn il-Ftehimiet tkun adottata, il-Kummissjoni se tniedi l-proċedura ta’ ċertifikazzjoni provdut għaliha mir-regoli applikabbli tad-WTO. 2013/0329 (NLE) Proposta għal DEĊIŻJONI TAL-KUNSILL Dwar il-konklużjoni tal-Ftehimiet fil-forma ta’ Skambju ta’ Ittri bejn l-Unjoni Ewropea u l-Commonwealth tal-Awstralja, ir-Repubblika Federattiva tal-Brażil, il-Kanada, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina, ir-Repubblika tal-Indja u l-Ġappun skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) tal-1994, relatat mal-modifiki tal-impenji fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(1) u l-ewwel subparagrafu tal-Artikolu 207(4) flimkien mal-Artikolu 218(6) tiegħu, Wara li kkunsidra l-proposta mill-Kummissjoni Ewropea, Wara li kkunsidra l-kunsens tal-Parlament Ewropew, Billi: (1) Fil-31 ta’ Jannar 2008, il-Kunsill awtorizza lill-Kummissjoni biex tiftaħ negozjati ma’ ċerti Membri oħrajn tal-Organizzazzjoni Dinjija tal-Kummerċ skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) 1994, bil-għan li jintlaħaq ftehim dwar kwalunkwe aġġustament kumpensatorju neċessarju li jirriżulta mill-modifika tal-impenji kummerċjali tal-GATS bħala konsegwenza tal-adeżjoni tar-Repubblika tal-Bulgarija u tar-Rumanija mal-Unjoni Ewropea. (2) In-negozjati tmexxew mill-Kummissjoni fi ħdan il-qafas tad-direttivi ta’ negozjar adottati mill-Kunsill. (3) Dawn in-negozjati ġew konklużi u l-Ftehim f’forma ta’ skambju ta’ Ittri bejn l-Unjoni Ewropea u l-Commonwealth tal-Awstralja, il-Brażil, il-Kanada, Ħong Kong iċ-Ċina, l-Indja u l-Ġappun skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) 1994, relatat mal-modifika tal-impenji fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea (“il-Ftehimiet”) ġew inizjalati minn rappreżentant tal-Unjoni Ewropea fil-XXXX u minn rappreżentant tal-Commonwealth tal-Awstralja, ir-Repubblika Federattiva tal-Brażil, il-Kanada, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina, ir-Repubblika tal-Indja u l-Ġappun fil-XXXXX, rispettivament. (4) Il-Ftehimiet kienu iffirmati f'isem l-Unjoni Ewropea nhar […], bil-kundizzjoni tal-konklużjoni tagħhom f'data iktar tard, b'konformità mad-Deċiżjoni tal-Kunsill […][4]. (5) Il-Ftehim għandu jiġi approvat, ADOTTA DIN ID-DEĊIŻJONI: Artikolu 1 Il-Ftehimiet fil-forma ta’ Skambju ta’ Ittri bejn l-Unjoni Ewropea u l-Commonwealth tal-Awstralja, ir-Repubblika Federattiva tal-Brażil, il-Kanada, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina, ir-Repubblika tal-Indja u l-Ġappun skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) tal-1994, relatat mal-modifika tal-impenji fl-iskedi tar-Repubblika tal-Bulgarija u r-Rumanija matul l-adeżjoni tagħhom fl-Unjoni Ewropea (il-Ftehimiet) huma b'dan approvati f'isem l-Unjoni. It-test tal-Ftehimiet huwa mehmuż ma’ din id-Deċiżjoni. Artikolu 2 Il-President tal-Kunsill huwa b’dan awtorizzat jaħtar il-persuna/i bis-setgħa li f’isem l-Unjoni jagħtu n-notifika stipulata fil-Ftehimiet[5]. Artikolu 3 Din id-Deċiżjoni tidħol fis-seħħ fid-data tal-adozzjoni tagħha. Magħmul fi Brussell, Għall-Kunsill Il-President [1] Issa: L-Unjoni Ewropea (UE) [2] Il-Messiku u ċ-Ċina irtiraw il-pretensjonijiet tagħhom aktar tard. [3] 5291/08 bid-data tal-31 ta’ Jannar 2008 [4] ĠU L […], […], p. […]. [5] Id-data ta’ dħul fis-seħħ tal-Ftehimiet se tkun ippubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill. ANNESS għall- PROPOSTA GĦAL DEĊIŻJONI TAL-KUNSILL dwar il-konklużjoni tal-Ftehimiet fl-għamla ta’ Skambju ta’ Ittri bejn l-Unjoni Ewropea u l-Commonwealth tal-Awstralja, ir-Repubblika Federattiva tal-Brażil, il-Kanada, ir-Reġjun Amministrattiv Speċjali ta’ Ħong Kong tar-Repubblika Popolari taċ-Ċina, ir-Repubblika tal-Indja u l-Ġappun, skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) tal-1994, rigward il-modifiki tal-impenji fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea FTEHIM FL-GĦAMLA TA’ SKAMBJU TA’ ITTRI bejn l-Unjoni Ewropea u XXXXX skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) tal-1994 rigward il-modifika tal-impenji fl-iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea A. Ittra mill-Unjoni Ewropea Post, data Sinjur, B'segwitu għan-negozjati li saru skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) tal-1994 rigward il-modifika tal-Iskedi tar-Repubblika tal-Bulgarija u tar-Rumanija matul l-adeżjoni tagħhom mal-Unjoni Ewropea, għandi l-unur li nibgħatlek l-ittra hawnhekk mehmuża kif ukoll l-abbozz tar-rapport dwar ir-riżultat tan-negozjati mmexxija skont l-Artikolu XXI:2(a) tal-GATS. Ir-rapport jinkludi żewġ annessi: (1) il-modifiki proposti fin-notifiki u (2) l-elementi miftiehma fuq il-pakkett ta' kumpens. Inkunlek grat jekk tikkonferma li l-Gvern tiegħek jaqbel mal-kontenut ta’ din l-ittra. Għandi l-unur nipproponilek li, jekk dan ikun il-każ, din l-ittra flimkien mal-konferma tiegħek, ikunu jikkostitwixxu Ftehim fl-għamla ta' Skambju ta' Ittri bejn l-Unjoni Ewropea u XXXXX (il-"Ftehim"). F’każ li taqbel, nipproponi li tiffirma wkoll l-ittra konġunta u li tinizjala r-rapport anness ma’ din l-ittra u li tirritornali dawn id-dokumenti, sabiex imbagħad niffirmahom u ninizjalahom jien u nibgħathom lis-Segretarjat tad-WTO, skont il-proċeduri tad-WTO. Sinjur, nitolbok taċċetta l-assigurazzjoni tal-ogħla stima tiegħi. Għall-Unjoni Ewropea: B. Ittra minn XXXXX Post, data Sinjur, Għandi l-unur ngħarrfek li rċevejt l-ittra tiegħek ta’ …, li tgħid hekk: “B'segwitu għan-negozjati li saru skont l-Artikolu XXI tal-Ftehim Ġenerali dwar il-Kummerċ fis-Servizzi (GATS) tal-1994 rigward il-modifika tal-Iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea, għandi l-unur li nibgħatlek l-ittra hawnhekk mehmuża kif ukoll l-abbozz tar-rapport dwar ir-riżultat tan-negozjati mmexxija skont l-Artikolu XXI:2(a) tal-GATS. Ir-rapport jinkludi żewġ annessi: (1) il-modifiki proposti fin-notifiki u (2) l-elementi miftiehma fuq il-pakkett ta' kumpens. Inkunlek grat jekk tikkonferma li l-Gvern tiegħek jaqbel mal-kontenut ta’ din l-ittra. Għandi l-unur nipproponilek li, jekk dan ikun il-każ, din l-ittra flimkien mal-konferma tiegħek, ikunu jikkostitwixxu Ftehim fl-għamla ta' Skambju ta' Ittri bejn l-Unjoni Ewropea u XXXXX (il-"Ftehim"). F’każ li taqbel, nipproponi li tiffirma wkoll l-ittra konġunta u li tinizjala r-rapport anness ma’ din l-ittra u li tirritornali dawn id-dokumenti, sabiex imbagħad niffirmahom u ninizjalahom jien u nibgħathom lis-Segretarjat tad-WTO, skont il-proċeduri tad-WTO.” B’dan għandi l-unur nesprimi l-qbil tal-Gvern tiegħi mal-ittra ta' hawn fuq. Sinjur, nitolbok taċċetta l-assigurazzjoni tal-ogħla stima tiegħi. F’isem XXXXX Ittra konġunta mill-Unjoni Ewropea min-naħa l-waħda, u XXXXX, min-naħa l-oħra, skont il-paragrafu 5 tal-Proċeduri għall-implimentazzjoni tal-Artikolu XXI tal-Ftehim Ġenerali dwar il-Kummerċ fis-Servizzi (GATS) (S/L/80 tad-29 ta’ Ottubru 1999) rigward il-modifiki proposti fl-Iskedi GATS tal-Unjoni Ewropea (minn hawn 'il quddiem “l-UE”) sabiex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea Fit-22 ta’ Ottubru 2007, l-Unjoni Ewropea (“UE”) ippreżentat Komunikazzjoni skont l-Artikolu V tal-GATS (iċċirkolata bħala d-dokument S/SECRET/11, iddatat it-30 ta’ Ottubru 2007[1]), li biha ħabbret l-intenzjoni tagħha li timmodifika l-impenji speċifiċi inklużi fil-lista mehmuża mal-Komunikazzjoni, skont l-Artikolu V:5 tal-GATS u f'konformità mat-termini tal-Artikolu XXI:1(b) tal-GATS. Wara s-sottomissjoni tal-Komunikazzjoni, XXXXX ressqet dikjarazzjoni ta’ interess skont l-Artikolu XXI:2(a) tal-GATS (XXXXX). L-UE u XXXXX daħlu f'negozjati skont l-Artikolu XXI:2(a) tal-GATS fir-rigward ta' S/SECRET/11. Fir-rigward tal-proċedura li nbdiet permezz tan-notifika li hemm fid-dokument S/SECRET/11, il-perjodu inizjali għan-negozjati, li skada fl-14 ta' Marzu 2008, ġie estiż (bi ftehim reċiproku) tlettax-il darba ((sal-25 ta' April 2008, sas-6 ta' Ġunju 2008, sas-6 ta' Ottubru 2008, sad-9 ta' Jannar 2009, sas-27 ta' Marzu 2009, sas-26 ta' Ġunju 2009, sal-31 ta' Jannar 2010, sat-30 ta' Settembru 2010, sat-30 ta' Ġunju 2011, sad-29 ta' Ġunju 2012, sal-15 ta' Jannar 2013, sal-15 ta' Lulju 2013 u fl-aħħar nett sal-15 ta' Jannar 2014)). Wara dawn in-negozjati, l-UE u XXXXX laħqu ftehim dwar xi aġġustamenti kumpensatorji relatati mal-modifiki msemmija fid-dokument S/SECRET/11. Ir-Rapport dwar ir-riżultat ta’ dawn in-negozjati, li huwa mehmuż ma’ din l-ittra, jinkludi (1) il-modifiki proposti fin-notifika msemmija hawn fuq u (2) l-aġġustamenti kumpensatorji miftiehma fir-rigward tal-modifiki nnotifikati fid-dokument S/SECRET/11. Din l-ittra u l-Annessi I u II tar-rapport mehmuża magħha jikkostitwixxu l-ftehim bejn l-UE u XXXXX fir-rigward tad-dokument S/SECRET/11 għall-finijiet tal-Artikolu XXI:2(a) tal-GATS u l-proċeduri li jinsabu fil-paragrafi 5 u 6 tal-S/L/80.[2] Il-ftehim ma jiġix interpretat bħala li jimmodifika l-Listi tal-Artikolu II - Eżenzjonijiet tal-UE. Il-ftehim ma jiġix interpretat bħala li jaffettwa d-drittijiet u l-obbligi tal-Partijiet skont l-Artikolu VIII tal-GATS. Sabiex l-UE tikkonforma mal-proċeduri msemmija fil-paragrafi 20 sa 22 tal-S/L/80, meta jitlestew il-proċeduri interni ta' approvazzjoni rilevanti tal-UE, hi se tiċċirkola, permezz tas-Segretarjat għaċ-ċertifikazzjoni, il-modifiki u l-aġġustamenti kumpensatorji stabbiliti f’dan il-ftehim fl-għamla ta’ abbozz ta' skeda kkonsolidata. Din l-iskeda kkonsolidata se tinkiseb permezz tal-amalgamazzjoni ta' skedi ta’ impenji eżistenti tal-UE u billi jiġu inklużi fihom il-modifiki tal-impenji nnotifikati mill-UE skont id-dokument S/SECRET/11 u l-aġġustamenti kumpensatorji miftiehma bejn l-UE u XXXXX. Skont il-paragrafu 20 tal-S/L/80, l-iskeda ċċertifikata se tidħol fis-seħħ malli jiġi konkluż perjodu ta’ 45 ġurnata mid-data ta’ ċirkolazzjoni, sakemm ma tkun saret l-ebda oġġezzjoni min-naħa ta' xi Membru minħabba li l-abbozz tal-iskeda ma jkunx jirrifletti r-riżultati tal-azzjoni skont l-Artikolu XXI b'mod korrett u/jew minħabba li l-ammont ta' modifiki li jkun hemm fl-abbozz tal-iskeda jkun jeċċedi dak innotifikat inizjalment. Konsegwentement, il-modifiki proposti fid-dokumenti S/SECRET/11 ma jidħlux fis-seħħ sakemm ma jkunux daħlu fis seħħ l-aġġustamenti kumpensatorji kollha indikati fl-Anness II. Dan il-Ftehim huwa mfassal f’żewġ kopji bl-Ingliż, bil-Franċiż u bl-Ispanjol, b'kull test ugwalment awtentiku. Il-Missjoni Permanenti tal-Unjoni Ewropea għall-Organizzazzjoni Dinjija tal-Kummerċ || Il-Missjoni Permanenti ta' XXXX għall-Organizzazzjoni Dinjija tal-Kummerċ Magħmul fi: || Magħmul fi: Data: || Data: Rapport dwar ir-riżultat tan-negozjati li ġew immexxija f'konformità mal-Artikolu XXI:2(a) tal-Ftehim Ġenerali dwar il-Kummerċ fis-Servizzi (GATS) rigward il-modifiki proposti fl-Iskedi tal-GATS tal-Unjoni Ewropea (minn hawn 'il quddiem “l-UE”) sabiex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea, Skont il-paragrafu 5 tal-Proċeduri għall-implimentazzjoni tal-Artikolu XXI tal-GATS (S/L/80 tad-29 ta' Ottubru 1999), l-UE qed tippreżenta r-rapport segwenti: 1. Fit-22 ta’ Ottubru 2007, l-UE ppreżentat Komunikazzjoni skont l-Artikolu V tal-GATS (iċċirkolata bħala d-dokument S/SECRET/11, iddatat it-30 ta’ Ottubru 2007[3]), li biha ħabbret l-intenzjoni tagħha li timmodifika l-impenji speċifiċi inklużi fil-lista mehmuża mal-Komunikazzjoni, skont l-Artikolu V:5 tal-GATS u f'konformità mat-termini tal-Artikolu XXI:1(b) tal-GATS. 2. XXXXX ippreżentat id-dikjarazzjoni ta’ interess tagħha skont l-Artikolu XXI:2(a) tal-GATS (XXXXX). L-UE u XXXXX daħlu f'negozjati skont l-Artikolu XXI:2(a) tal-GATS fir-rigward ta' S/SECRET/11. 3. Fir-rigward tal-proċedura li nbdiet permezz tan-notifika li hemm fid-dokument S/SECRET/11, il-perjodu inizjali għan-negozjati, li skada fl-14 ta' Marzu 2008, ġie estiż (bi ftehim reċiproku) tlettax-il darba (sal-25 ta' April 2008, sas-6 ta' Ġunju 2008, sas-6 ta' Ottubru 2008, sad-9 ta' Jannar 2009, sas-27 ta' Marzu 2009, sas-26 ta' Ġunju 2009, sal-31 ta' Jannar 2010, sat-30 ta' Settembru 2010, sat-30 ta' Ġunju 2011, sad-29 ta' Ġunju 2012, sal-15 ta' Jannar 2013, sal-15 ta' Lulju 2013 u fl-aħħar nett sal-15 ta' Jannar 2014). 4. Wara dawn in-negozjati, l-UE u XXXXX laħqu ftehim dwar xi aġġustamenti kumpensatorji relatati mal-modifiki msemmija fid-dokument S/SECRET/11. L-Annessi I u II ta' dan ir-rapport, kif ukoll l-ittra konġunta li magħha huwa mehmuż, jikkostitwixxu l-ftehim bejn l-UE u XXXXX fir-rigward ta' S/SECRET/11 għall-finijiet tal-Artikolu XXI:2(a) tal-GATS.[4] Dan il-ftehim ma jiġix interpretat bħala li jimmodifika l-listi tal-Artikolu II - Eżenzjonijiet tal-UE. Dan il-ftehim ma jiġix interpretat bħala li jaffettwa d-drittijiet u l-obbligi tal-Partijiet skont l-Artikolu VIII tal-GATS. 5. Fid-dawl ta' dak li ntqal hawn fuq, il-modifiki proposti u l-aġġustamenti kumpensatorji miftiehma huma inkorporati fl-abbozz tal-iskeda kkonsolidata tal-GATS tal-UE, li tinkiseb permezz tal-amalgamazzjoni ta' skedi ta’ impenji eżistenti tal-UE u billi jiġu inklużi fihom il-modifiki tal-impenji nnotifikati mill-UE skont id-dokument S/SECRET/11 u l-aġġustamenti kumpensatorji miftiehma bejn l-UE u XXXXX. 6. Sabiex l-UE tikkonforma mal-proċeduri msemmija fil-paragrafi 20 sa 22 tal-S/L/80, meta jitlestew il-proċeduri interni ta' approvazzjoni rilevanti tal-UE, hi se tiċċirkola, permezz tas-Segretarjat għaċ-ċertifikazzjoni, il-modifiki u l-aġġustamenti kumpensatorji stabbiliti f’dan il-ftehim fl-għamla ta’ abbozz ta' skeda kkonsolidata. Din l-iskeda kkonsolidata se tinkiseb permezz tal-amalgamazzjoni ta' skedi ta’ impenji tal-UE eżistenti u billi jiġu inklużi fihom il-modifiki tal-impenji nnotifikati mill-UE skont id-dokument S/SECRET/11 u l-aġġustamenti kumpensatorji miftiehma bejn l-UE u XXXXX. 7. Skont il-paragrafu 20 tal-S/L/80, l-iskeda ċċertifikata se tidħol fis-seħħ malli jiġi konkluż perjodu ta’ 45 ġurnata mid-data ta’ ċirkolazzjoni, sakemm ma tkun saret l-ebda oġġezzjoni min-naħa ta' xi Membru minħabba li l-abbozz tal-iskeda ma jkunx jirrifletti r-riżultati tal-azzjoni skont l-Artikolu XXI b'mod korrett u/jew minħabba li l-ammont ta' modifiki li jkun hemm fl-abbozz tal-iskeda jkun jeċċedi dak innotifikat inizjalment. Konsegwentement, il-modifiki proposti fid-dokumenti S/SECRET/11 ma jidħlux fis-seħħ sakemm ma jkunux daħlu fis seħħ l-aġġustamenti kumpensatorji kollha indikati fl-Anness II. ANNESS I Il-modifiki nnotifikati fid-dokument S/SECRET/11: Impenji Orizzontali 1. Aċċess għas-suq: “ L-Istati Membri kollha tal-UE: is-servizzi meqjusa bħala utilitajiet pubbliċi f'livell nazzjonali jew lokali jistgħu jkunu soġġetti għal monopolji pubbliċi jew għal drittijiet esklussivi mogħtija lill-operaturi privati[5]”. Din l-entrata ma kinitx inkluża fl-iskeda tal-impenji speċifiċi tal-Bulgarija u tar-Rumanija. Din il-limitazzjoni issa tapplika għall-Istati Membri kollha. 2. Il-limitazzjonijiet fit-trattament nazzjonali fuq il-fergħat, l-aġenziji u l-uffiċċji rappreżentattivi skont il-modalità 3. "L-Istati Membri kollha tal-KE: Trattament, magħmul f'konformità mal-liġi ta' Stat Membru, mogħti lil sussidjarji (ta' kumpaniji ta' pajjiżi terzi) li għandhom l-uffiċċju reġistrat, l-amministrazzjoni ċentrali jew il-post ewlieni ta' negozju tagħhom fil-Komunitajiet, mhuwiex estiż għal fergħat jew aġenziji stabbiliti fi Stat Membru minn kumpanija ta' pajjiż terz. Madanakollu, dan m’għandux iżomm Stat Membru milli jestendi dan it-trattament għal fergħat jew aġenziji stabbiliti fi Stat Membru ieħor minn kumpanija jew ditta ta' pajjiż terz, fir-rigward tal-operat tagħhom fit-territorju tal-ewwel Stat Membru, sakemm tali estensjoni ma tkunx ipprojbita b’mod espliċitu mil-liġi Komunitarja[6])". Din l-entrata ma kinitx inkluża fl-iskeda tal-impenji speċifiċi tal-Bulgarija u tar-Rumanija. Din il-limitazzjoni issa tapplika għall-Istati Membri kollha. 3. Il-limitazzjonijiet fit-trattament nazzjonali fuq is-sussidjarji skont il-modalità 3: "L-Istati Membri kollha: Jista' jingħata trattament anqas favorevoli, magħmul skont il-liġi ta' Stat Membru, lil sussidjarji (ta' kumpaniji ta' pajjiżi terzi) li għandhom l-uffiċċju reġistrat tagħhom biss fit-territorju tal-Komunitajiet, għajr jekk jista' jintwera li għandhom rabta effikaċi u kontinwa mal-ekonomija ta' wieħed mill-Istati Membri.[7]).". Din l-entrata ma kinitx inkluża fl-iskeda tal-impenji speċifiċi tal-Bulgarija u tar-Rumanija. Din il-limitazzjoni issa tapplika għall-Istati Membri kollha. 4. Il-limitazzjonijiet fit-trattament nazzjonali fuq is-sussidji skont il-modalità 3: " L-Istati Membri kollha minbarra HU, PL: L-eliġibilità għas-sussidji mill-Komunitajiet Ewropej jew mill-Istati Membri tista' tkun limitata għall-persuni ġuridiċi stabbiliti fit-territorju ta' Stat Membru jew f'sottodiviżjoni ġeografika partikolari tiegħu. Ma hemmx irbit rigward sussidji għar-riċerka u l-iżvilupp. Il-forniment ta’ servizz, jew is-sussidjar tiegħu, fis-settur pubbliku mhuwiex ksur ta’ dan l-impenn. L-Istati Membri kollha minbarra AT, BG, CY, CZ, EE, FI, HU, LT, LV, MT, PL, SE u SK: Ma hemmx irbit rigward fergħat stabbiliti fi Stat Membru minn kumpanija mhux Komunitarja. HU, PL: Ma hemmx irbit". L-iskeda ta’ impenji speċifiċi tal-Bulgarija u tar-Rumanija ma nkluditx il-limitazzjoni fuq is-sussidji skont il-modalità 3 imniżżla fl-iskeda tal-KE u tal-Istati Membri tagħha. Din il-limitazzjoni issa ġiet estiża għal dawn l-Istati Membri. 5. Il-limitazzjonijiet fit-trattament nazzjonali fuq is-sussidjarji skont il-modalità 4: "L-Istati Membri kollha minbarra AT, PL: sal-punt li kwalunkwe sussidji huma disponibbli għal persuni fiżiċi, id-disponibilità tagħhom tista' tkun limitata għal persuni nazzjonali ta' Stat Membru tal-Komunitajiet. AT, PL: Ma hemmx irbit." L-iskeda tal-impenji speċifiċi tal-Bulgarija u tar-Rumanija ma nkluditx il-limitazzjoni fuq is-sussidji skont il-modalità 4 imniżżla fl-iskeda tal-KE u tal-Istati Membri tagħha. Din il-limitazzjoni issa ġiet estiża għal dan l-Istat Membru. ANNESS II KUMPENS MINGĦAND IL-KE – Servizzi ta’ telekomunikazzjoni – L-allinjament tal-impenji tal-Bulgarija u tar-Rumanija ma’ dawk tal-KE-25; – Servizzi finanzjarji – Titjib tal-impenji tal-Bulgarija u tar-Rumanija fis-settur tal-assigurazzjoni kif ġej: Għall-Bulgarija: Servizzi finanzjarji A. L-Assigurazzjoni u s-Servizzi relatati mal-Assigurazzjoni Modalità 3: jitħassar ir-rekwiżit ta' ħames snin għall-friegħi barranin: Għar-Rumanija: Servizzi finanzjarji A. L-Assigurazzjoni u s-Servizzi relatati mal-Assigurazzjoni, ir-Riassigurazzjoni u r-Retroċessjoni Modalitajiet 1) and 2) Xejn, titħassar il-limitazzjoni "ħlief li r-riassigurazzjoni fis-suq internazzjonali hija permessa biss jekk ir-riskju riassigurat ma jistax jitpoġġa fis-suq domestiku.” It-taqsiriet li ġejjin jintużaw sabiex jindikaw l-Istati Membri: AT L-Awstrija BE Il-Belġju BG Il-Bulgarija CY Ċipru CZ Ir-Repubblika Ċeka DE Il-Ġermanja DK Id-Danimarka EE L-Estonja EL Il-Greċja ES Spanja FI Il-Finlandja FR Franza HU L-Ungerija IE L-Irlanda IT L-Italja LT Il-Litwanja LU Il-Lussemburgu LV Il-Latvja MT Malta NL Il-Pajjiżi l-Baxxi PL Il-Polonja PT Il-Portugall RO Ir-Rumanija SE L-Isvezja SI Is-Slovenja SK Ir-Repubblika Slovakka UK Ir-Renju Unit [1] Ir-rettifika ġiet iċċirkolata bħala d-dokument S/SECRET/11/corr.1, iddatat is-26 ta’ Novembru 2007 [2] Dan il-ftehim ma jiġix interpretat li jkun ta' ħsara għar-riżultat tad-diskussjonijiet separati li jsiru fid-WTO dwar il-klassifika tas-servizzi tat-telekomunikazzjoni (it-telekomunikazzjonijiet bażiċi u s-servizzi b'valur miżjud). [3] Ir-rettifika ġiet iċċirkolata bħala d-dokument S/SECRET/11/corr.1, iddatat is-26 ta’ Novembru 2007 [4] Dan il-ftehim ma jiġix interpretat li jkun ta' ħsara għar-riżultat tad-diskussjonijiet separati li jsiru fid-WTO dwar il-klassifika tas-servizzi tat-telekomunikazzjoni (it-telekomunikazzjonijiet bażiċi u s-servizzi b'valur miżjud). [5] Nota ta’ Spjega: Is-servizzi ta’ utilità pubblika jeżistu f’setturi bħalma huma servizzi ta’ konsultazzjoni xjentifika u teknika relatati, servizzi ta’ riċerka u żvilupp fix-xjenzi soċjali u l-istudji umanistiċi, servizzi tekniċi ta’ ttestjar u ta' analiżi, servizzi ambjentali, servizzi tas-saħħa, servizzi tat-trasport u servizzi awżiljarji għal kull mezz ta’ trasport. Id-drittijiet esklussivi fuq servizzi bħal dawn spiss jingħataw lill-operaturi privati, pereżempju operaturi b’konċessjonijiet mill-awtoritajiet pubbliċi, soġġetti għal obbligi ta’ servizz speċifiċi. Minħabba li s-servizzi ta’ utilità pubblika spiss jeżistu wkoll fuq livell subċentrali, skedar speċifiku għas-settur li jkun dettaljat u komprensiv mhuwiex prattiku. Din il-limitazzjoni ma tapplikax għal servizzi ta' telekomunikazzjoni, servizzi tal-informatika u servizzi oħra relatati. [6] Fir-rigward tal-Awstrija din tapplika wkoll għall-modalitajiet 1 u 4. [7] Fir-rigward tal-Awstrija din tapplika wkoll għall-modalitajiet 1 u 4.